Més de 70 professores d'Educació Infantil i Primària de l'Eliana es formen en un projecte pioner en la comarca
08 de març de 2018

"La comunitat educativa sabem que estem davant un repte: volem ser més respectuosos amb les necessitats i maneres d'aprendre del nostre alumnat, i teníem clar que era molt positiu que el CEFIRE, amb aquesta formació específica, ens dotara de noves eines. Ara estem aprenent nous mètodes i dinàmiques, l'experiència està sent molt enriquidora i tenim molta il·lusió per portar a la pràctica allò que estem aprenent. I reconforta molt compartir reflexions sobre la situació de la docència actual amb altres companyes", afig Suárez.

Pilar Cano, assessora d'Educació Infantil del CEFIRE, està acompanyat a Eva González en aquestes jornades a l'Eliana: "Hem creat un programa de formació específic per a allò que ens van demanar les mateixes docents de l'Eliana que estan participant en aquesta iniciativa. Són més de 70, totes dones, i estan molt motivades. Senten passió per l'ensenyament i estan molt implicades en el procés. També el CEFIRE s'esforça a comptar amb especialistes de diversos àmbits i apostar per un mètode nou que es marca uns objectius ambiciosos. Després fem un seguiment a com s'aprofita aquesta formació que se'ls ofereix a les docents. També agrair a l'Ajuntament de l'Eliana totes les facilitats que se'ns han donat en aquest projecte formatiu".

L'edil d'Educació de l'Eliana, Eva Santafé, està molt satisfeta per com està evolucionant aquesta iniciativa: "És molt reconfortant que la inquietud dels mestres ens haja obert la porta a aquesta formació tan específica per al personal docent. És un exemple de com aquestes docents s'impliquen en la formació dels nostres fills i filles. Voldria destacar la il·lusió, interès i professionalitat del professorat dels diferents centres educatius i el suport que estan rebent dels equips directius, amb els canvis que això comportarà dins les escoles. Davant aquesta oportunitat, la resposta del consistori ha sigut la de donar el seu suport a la comunitat educativa, ja que un govern responsable sap la importància que té apostar de forma inequívoca per la millor formació possible dels qui representen el futur de la nostra societat. Aqueixa ha sigut la nostra aposta en el passat, ho segueix sent en el present i seguirà sent-ho en anys pròxims".